স্বাস্থ্যওপরিবারকল্যাণমন্ত্রক
উচ্চ রক্তচাপ, ডায়াবেটিস এবং হৃদরোগীদের জন্য কোভিড -১৯ মহামারী সম্পর্কে আই সি এম আর প্রদত্ত কিছু জরুরি প্রশ্ন-উত্তর
কোলকাতা, ২৯ এপ্রিল, ২০২১
হৃদরোগ, ডায়াবেটিস এবং উচ্চ রক্তচাপের রোগীদের করোনায় আক্রান্ত হওয়ার ঝুঁকি বেশি ?
না, উচ্চ রক্তচাপ,ডায়াবেটিস কিংবা হৃদরোগীদের অন্য কারও চেয়ে করোনায় সংক্রামিত হওয়ার ঝুঁকি বেশি নেই।
হৃদরোগ, ডায়াবেটিস এবং উচ্চ রক্তচাপের রোগীরা করোনা আক্রান্ত হলে গুরুতর অসুস্থ হয়ে পড়তে পারেন কিংবা অবস্থা জটিল হতে পারে?
এই ধরণের সংখ্যাগরিষ্ঠ  রোগীদের মধ্যে COVID-19 এর সাথে শ্বাস প্রশ্বাসের হালকা সংক্রমণ  থাকে এবং পুরোপরি সুস্থ হয়ে ওঠেন | হৃদরোগ, ডায়াবেটিস এবং উচ্চ রক্তচাপের কিছু রোগীর ক্ষেত্রে জটিলতা দেখা দিতে পারে | ফলে এই ধরণের রোগীদের ক্ষেত্রে অতিরিক্ত যত্ন নেওয়ার পরামর্শ দেওয়া হচ্ছে|
ডায়াবেটিসে আক্রান্ত রোগীদের কি করোনায় আক্রান্ত হওয়ার ঝুঁকি বেশি ?
সাধারণভাবে অনিয়ন্ত্রিত ডায়াবেটিসে আক্রান্ত রোগীদের যেকোনো সংক্রমণের ঝুঁকি বেশি | তবে ডায়াবেটিসে আক্রান্ত হলেই সংক্রামিত হওয়ার ঝুঁকি বেশি থাকে না, কিছু ব্য়ক্তি এমনিতেই আরো মারাত্মক রোগাক্রান্ত প্রবণ হন এবং একবার আক্রান্ত হলে ফল খুব খারাপ হয় | ফলে যতটা সম্ভব আপনার খাদ্য়াভ্যাস এবং শরীরচর্চার রুটিন মেনে চলুন | ডায়াবেটিস নিয়ন্ত্রণে রাখতে নিয়মিত আপনার ওষুধ খান এবং রক্তে শর্করার মাত্রা পরীক্ষা করান |
ডায়াবেটিস রোগীরা অসুস্থ হয়ে পড়লে রক্তে শর্করার মাত্রা, বারে বারে খাবার এবং শরীরে পর্যাপ্ত তরলের যোগানের প্রতি খেয়াল রাখা জরুরি | ইনসুলিন-সহ অন্যান্য ওষুধের মধ্যে সমন্বয়সাধনেও নজর রাখতে হবে|
হৃদরোগ, ডায়াবেটিস এবং উচ্চ রক্তচাপের রোগীদের জন্য কিছু জরুরি পরামর্শ
নিয়মিত আপনার ওষুধ খাওয়া খুব জরুরি -
মৃদু লক্ষণ দেখা দিলেও আগের মতো নির্ধারিত সব ওষুধ খেতে হবে| চিকিৎসকের পরামর্শ ছা়ড়া কোনো ওষুধ খাওয়া বন্ধ করবেন না| যতক্ষণ না চিকিৎসক দেখাতে পারছেন আপনার হৃদরোগ, ডায়াবেটিস, উচ্চ রক্তচাপ এবং কোলেস্টেরল কমানোর ওষুধ খেয়ে যেতে হবে|
উচ্চ রক্তচাপের ওষুধ কি করোনার ক্ষেত্রে মারাত্মক হতে পারে ?
প্রাপ্ত তথ্যের পর্যালোচনার ভিত্তিতে এটা সুস্পষ্ট ওষুধগুলি হৃদযন্ত্রের কার্যকারিতা বজায় রাখতে এবং উচ্চ রক্তচাপ নিয়ন্ত্রণে রাখতে খুবই কার্যকর | চিকিৎসকের পরামর্শ ছা়ড়া বরং এই ওষুধগুলি খাওয়া বন্ধ করাই আপনার জন্য ক্ষতিকর হতে পারে |
ব্যথা হলে বা জ্বর এলে কি খাওয়া যেতে পারে ?
আইবুপ্রোফেন জাতীয় কিছু ব্যাথানাশক ওষুধ করোনার ক্ষেত্রে ক্ষতিকর হতে পারে | হৃদরোগীদের ক্ষেত্রে এই ওষুধ ক্ষতিকর এবং আপনার কিডনিও খারাপ করে দিতে পারে এই ধরণের ওষুধ | একমাত্র চিকিৎসকের পরামর্শেই এই ওষুধ নিতে পারেন | যদি প্রয়োজন পড়ে প্যারাসিটামল হল সবচেয়ে নিরাপদ ব্যাথানাসক ওষুধ|
করোনা উপসর্গ দেখা দিলে কী করব ?
১. করোনা উপসর্গ দেখা দিলে চিকিৎসকের সঙ্গে যোগাযোগ করুন এবং তাঁর পরামর্শ নিন
২. নিকটবর্তী কোনো করোনা পরীক্ষা কেন্দ্রের সঙ্গে যোগাযোগ করুন এবং করোনা পরীক্ষা করান
৩. করোনা পরীক্ষার রিপোর্ট না আসা পর্যন্ত বাড়িতে থাকুন এবং পরিবারের সদস্যদের থেকে নিরাপদ দূরত্ব বজায় রেখে চলুন| নিয়মিতভাবে হাত ধোন এবং মাস্ক পরে থাকুন
৪. যদি রিপোর্ট পজিটিভ আসে তাহলে স্বাস্থ্যমন্ত্রকের জারি করা করোনা বিধি মেনে নিজেকে ঘরবন্দি করুন
৫. উপসর্গ যদি আরও জটিল হয় তাহলে দ্রুত চিকিৎসকের সঙ্গে যোগাযোগ করে তাঁর পরামর্শ নিন
করোনা থেকে বাঁচতে কী করবেন ?
হাঁচি,কাশি, এমনকি উচ্চস্বরে হাসির সময় নির্গত ড্রপলেটের মাধ্যমে এবং স্পর্শের মাধ্যমে করোনা ছড়ায়|
করোনার জীবাণু রয়েছে এমন কোনো জায়গা আপনি স্পর্শ করলেন তারপর সেই হাত আপনার মুখে দিলেন তাহলে আপনি সংক্রামিত হবেন | করোনার জীবাণু ৩ দিন পর্যন্ত বেঁচে থাকতে পারে | ফলে নিজের চারপাশ পরিষ্কার-পরিচ্ছন্ন রাখা জরুরি| জীবাণুনাশক বা সাবান জল দিয়ে ঘর এবং টেবিল-সহ অন্যান্য সামগ্রী পরিষ্কার করুন | সন্দেহজনক কোনো জায়গায় হাত দিয়ে ফেললে স্যানিটাইজার ব্যবহার করুন কিংবা সাবান দিয়ে হাত পরিষ্কার করুন|
করোনা সংক্রমণ প্রতিহত করতে কী পদক্ষেপ নেবেন?
১. মাস্ক পরুন - সংক্রমণ রুখতে মাস্ক পরা খুবই জরুরি
ক. জনবহুল এলাকায় এবং হাওয়া চলাচল কম এমন ঘরে মাস্ক পরা জরুরি
খ. আপনার নাক, মুখ এবং থুতনি মাস্কে ঢাকা থাকবে
গ. বারবার মাস্কে হাত দেবেন না
ঘ. মাস্ক পরলেও কমপক্ষে ১ মিটার দূরত্ব বজায় রাখুন
ঙ. বাড়িতে কেউ দেখা করতে এলেও মাস্ক পরুন যদি না তিনি পরিবারের সদস্য হন
চ. মাস্ক ব্য়বহারের আগে এবং পরে হাত ধোন
ছ. অপরিষ্কার হয়ে গেলে কিংবা ভিজে গেলে মাস্ক বদলান এবং নির্দিষ্ট স্থানে মাস্কটিকে নষ্ট করে ফেলুন
২. সামাজিক দূরত্ব
ক. করোনা উপসর্গ যেমন জ্বর-সর্দি-কাশি রয়েছে এমন মানুষের সংস্পর্শ এড়িয়ে চলতে হবে
খ. বিনা প্রয়োজনে ভ্রমণ এবং গণ-পরিবহন এড়িয়ে চলুন
গ. জনবহুল এলাকা, ভিড় এবং বড় কোনো পারিবারিক অনুষ্ঠান এড়িয়ে চলুন
ঘ. বন্ধু এবং আত্মীয়দের সঙ্গে ফোন এবং সোশ্যাল মিডিয়ার মাধ্যমে যোগাযোগ রাখুন
ঙ. নিয়মমাফিক হাসপাতাল বা ল্যাবে যাওয়া এড়িয়ে চলুন
চ. ছোটখাটো সমস্যায় ফোনের সাহায্যে হাসপাতালে কিংবা ক্লিনিকে যোগাযোগ করুন
ছ. আপনি যদি রক্ত পাতলা করার ওষুধ ব্যবহার করেন তাহলে ফোনেই আপনার চিকিৎসকের সঙ্গে যোগাযোগ করুন যথাসম্ভব হাসপাতাল এড়িয়ে চলুন
৩. হাতের স্বাস্থ্যবিধি
ক. করমর্দন করা এবং মুখে হাত দেওয়া বন্ধ করুন
খ. সাবান এবং জল দিয়ে নিয়মিত হাত ধোন, হাতের সমগ্র অংশ ২০-৩০ সেকেন্ড ধরে পরিস্কার করুন
গ. জীবাণুনাশ করতে অ্যালকোহল যুক্ত স্যানিটাইজারও কার্যকর
ঘ. সংক্রামিত এলাকা এবং বস্তু যেমন পাবলিক টয়লেটের দরজা, দরজার হ্যান্ডেল স্পর্শ করবেন না
SC/skk
(Visitor Counter : 10